पाएं अपने शहर की ताज़ा ख़बरें और फ्री ई-पेपरडाउनलोड करें
जिले में होम आइसोलेशन में रह रहे मरीजों की स्थिति पता करने और उन्हें उपचार की सही सलाह देने के लिए अपडेट सिस्टम बनाया गया है। कंट्रोल रूम बनाकर कॉल कराए जा रहे हैं। लेकिन कंट्रोल रूम वाले लगभग 150 से ज्यादा मरीजों से संपर्क नहीं कर पा रहे। कारण ये कि या तो इनके द्वारा लिखवाए गए नंबर बंद मिल रहे हैं या ये नंबर गलत हैं।
कलेक्टर सोमेश मिश्रा ने बताया अब इन लोगों के घर तक टीम को फिजिकली भेजने पर काम हो रहा है। अफसरों ने बताया, अब तक 150 के लगभग गलत नंबर निकले हैं। 35 के आसपास गलत नंबर हैं। जिले में सोमवार रात तक 785 मरीज होम आइसोलेशन में थे। कलेक्टर ने खुद भी मरीजों से वीडियो कॉलिंग का सिस्टम शुरू किया है। सोमवार को जिला अस्पताल में भर्ती मरीजों से चर्चा की और पता किया कि उचित इलाज और व्यवस्थाएं मिल रही हैं या नहीं। जिला पंचायत सीईओ भी सुबह के समय ये काम कर रहे हैं।
आपदा प्रबंधन समिति की बैठक आज : कोरोना नियंत्रण के लिए जिले के प्रभारी बनाए गए मंत्री हरदीपसिंह डंग बुधवार को झाबुआ आएंगे। शाम 5 बजे कलेक्टोरेट में जिला आपदा प्रबंधन समिति की बैठक में हिस्सा लेंगे। डंग का 20 दिनों में जिले का ये तीसरा दौरा होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn